EkBass/fiwiki-20250220-pages-articles huggingface dataset:
Dani Cameranesi

Dani Cameranesi (s. 30. kesäkuuta 1995 Plymouth, Minnesota) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa kultaa Pyeongchangissa 2018 sekä maailmanmestaruuden Ruotsin kisoissa 2015 ja Suomessa 2019. Kanadassa pelatuissa vuoden 2021 MM-kisoissa hän saavutti hopeaa. Cameranesi edusti Minnesotan yliopistoa vuodesta 2013. Hän voitti NCAA:n mestaruuden vuosina 2015 ja 2016. Tämän jälkeen hän on edustanut NWHL-seura Buffalo Beautsia. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1995 syntyneet Luokka:Elävät henkilöt
Alexandra Schörghuber

Alexandra Schörghuber (o.s. Stumpf; s. , Saksa) on saksalainen perijätär, liikenainen ja miljardööri. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 441. rikkaimmaksi ihmiseksi. Tuolloin hänen varallisuudekseen arvioitiin 4,7 miljardia dollaria. Hän on vuonna 2008 menehtyneen Stefan Schorghuberin leski, joka peri alkujaan aviomiehensä isän Joseph Schörghuberin keräämän varallisuuden miehensä jälkeen. Alexandra Schörghuber kontrolloi perheensä sijoitusyhtiön (Schörghuber Unternehmensgruppe) varoja hallituksen puheenjohtajana. Yhtiöllä on sijoituksia muun muassa panimoteollisuudessa (yhteistyössä Heinekenin kanssa) ja hotellialalla (Arabella Hospitality; yhteistyössä yhdysvaltalaisen Marriott Internationalin kanssa). Sijoitusyhtiö omistaa Saksan suurimpiin kuuluvan kiinteistöalan rakennus- ja sijoitusyhtiön (Bayerische Bau und Immobilien GmbH) sekä lohenkasvatukseen ja -jalostukseen keskittyvän chileläisen yhtiön (Productos del Mar Ventisqueros S.A.). ==Lähteet== Luokka:Saksalaiset miljardöörit Luokka:Vuonna 1958 syntyneet Luokka:Elävät henkilöt
Gisele Marvin

Gisele "Gigi" Marvin (s. 7. maaliskuuta 1987 Warroad, Minnesota) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa yhden kultamitalin ja kaksi hopeaa sekä MM-kilpailuissa viisi kultaa ja kaksi hopeaa. Seuratasolla hän edustaa NWHL-seura Boston Pridea. Marvin on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Vancouverissa 2010 ja Sotšissa 2014. Hän on voittanut maailmanmestaruuden vuosina 2008, 2009, 2011, 2013 ja 2017 sekä saavuttanut MM-hopeaa vuosina 2007 ja 2012. Marvin on edustanut Minnesotan yliopistoa vuosina 2005–2009, Minnesota Whitecapsiä kaudella 2010–2011, Boston Bladesia vuosina 2011–2013 sekä Boston Pridea vuodesta 2015. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1987 syntyneet Luokka:Elävät henkilöt
Maria Kliegel

Maria Kliegel (s. 14. marraskuuta 1952 Dillenburg) on saksalainen sellisti. == Varhainen elämä == Hän syntyi puolalaiseen ammattimuusikkojen perheeseen ja sai kymmenen vuoden iässä sellon, kun hänen isänsä aikoi perustaa perheen sisällä jousikvartetin. Voitettuaan kahdesti ensimmäisen palkinnon saksalaisessa nuorten muusikkojen kilpailussa Kliegel lähti Frankfurtin konservatorioon ja sitten Kanadaan osallistuakseen János Starkerin pitämille mestarikursseille. Starker otti hänet oppilaakseen Bloomingtonissa. Hän sai opetusta myös Mstislav Rostropovichilta Baselissa ja menestyi Rostropovich- kilpailussa Pariisissa, mikä loi hänelle kansainvälisen profiilin. == Ura == Kliegelin huomattaviin levytyksiin kuuluvat Dvořákin ja Elgarin konserttojen sekä Schnittken ensimmäisen konserton tulkinnat. Muita säveltäjiä, joiden teoksia hänen ohjelmistoonsa on kuulunut, ovat olleet Bach, Haydn, Beethoven, Brahms ja Šostakovitš. Pedagogin uransa aikana Kliegel on muun muassa toiminut professorina Kölnin Musikhochschulessa. == Lähteet == == Aiheesta muualla == * Luokka:Saksalaiset sellistit Luokka:Vuonna 1952 syntyneet Luokka:Elävät henkilöt
Renate Reimann-Haas

Renate Reimann-Haas (s. 1951) on itävaltalais-saksalainen perijätär ja miljardööri. Yhdysvaltalainen talousjulkaisu Forbes luokitteli hänet maaliskuussa 2018 miljardöörilistallaan maailman 440. rikkaimmaksi ihmiseksi. Tuolloin hänen varallisuutensa oli 4,4 miljardia dollaria. Reimann-Haasin kanssa samalla sijalla ovat muun muassa hänen lähisukulaisensa Wolfgang Reimann, Matthias Reimann-Andersen ja Stefan Reimann-Andersen. Heidän omistuksiaan hallitaan JAB Holding -sijoitusyhtiön kautta. Varallisuuden ydinosa on peräisin alkujaan Johann Benckiserin vuonna 1823 Saksan Pforzheimissa perustamasta kemian alan yrityksestä, jota Reimannien isoisoisä, Benckiserin tyttären nainut kemisti Ludwig Reimannin oli kasvattamassa ja joka nykyään on osa brittiläistä kulutustavaroita tuottavaa Reckitt Benckiser -teollisuuskonsernia. Ludwig Reimannin pojan Albert Reimannin pojan Albert Reimann nuoreman avioliitto oli lapseton. Omaisuus siirtyi viidelle adoptiolapselle ja Albert Reimann nuoremman siskon neljälle lapselle. Kukin sai 11,1 prosentin osuuden JAB Holdingsta. Nykyään perijöistä neljä hallitsee sijoitusyhtiötä, muut on lunastettu ulos. Vaikka sijoitusyhtiöllä oli vuoden 2018 alkupuolella noin 7,9 prosentin osuus Reckitt Benckiser -teollisuuskonsernista, yhtiö on suunnannut sijoituksiaan kasvavassa määrin kahviin (esimerkiksi Jacobs Douwe Egberts, Espresso House), teehen ja virvoitusjuomiin (Dr Pepper Snapple Group), leipomoihin sekä näihin liittyviin toimintoihin. ==Lähteet== ==Aiheesta muualla== *Bloomberg Billionaires Index: # Renate Reimann-Haas (bloomberg.com) *Max Nisen (8.5.2014) Meet the family behind the world’s biggest new coffee company (qz.com) Luokka:Saksalaiset miljardöörit Luokka:Vuonna 1951 syntyneet Luokka:Elävät henkilöt
Massimiliana Landini Aleotti

Massimiliana Landini Aleotti (s. 1942, Italia) on italialainen, yli 17 000 henkeä työllistävän ja yli 100 maassa toimivan Menarini -lääkekonsernin perijätär ja miljardööri. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 196. rikkaimmaksi ihmiseksi (tai 15. rikkaimmaksi naiseksi). Tuolloin hänen ja häen kolmen lapsensa yhteiseksi varallisuudeksi arvioitiin 7,9 miljardia dollaria. Varallisuus oli peräisin hänen edesmenneen miehensä Dr. Alberto Sergio Aleottin (k. 2014) työpaikan (vuodesta 1964) eli firenzeläisen Menarini -lääkeyhtiön (A. Menarini Industrie Farmaceutiche Riunite Srl) omistusosuudesta. Alberto Aleotti osti yhtiön sen aiemmilta omistajilta 1990-luvun alkupuolella. Vuonna 2011 yhtiön hallituksen puheenjohtajaksi johtoon nousi tytär Dr. Lucia Aleotti ja varapuheenjohtajaksi poika Alberto Giovanni Aleotti. Maaliskuussa 2018 yhtiö kertoi nostavansa hallituksen puheenjohtajaksi omistajaperheen ulkopuolisen henkilön. ==Lähteet== Luokka:Italialaiset miljardöörit Luokka:Vuonna 1942 syntyneet Luokka:Elävät henkilöt
Savitri Jindal

Savitri Devi Jindal (s. Tinsukia, Assam, Intia) on intialainen perijätär, yritysjohtaja, poliitikko ja miljardööri. Hän on toiminut myös Intian kongressipuoluetta (INC) edustavana kansanedustajana ja energiaministerinä Pohjois-Intian Haryanan osavaltiossa. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 176. rikkaimmaksi ihmiseksi ja 12. rikkaimmaksi naiseksi. Tuolloin hänen ja hänen lastensa hallitsemien omistustensa arvoksi määritettiin 8,8 miljardia dollaria. Hänet luokiteltiin Intian varakkaimmaksi naiseksi. Savitri Jindalin ollessa 15-vuotias hänen isänsä sopi avioliitosta tyttöä 20 vuotta vanhemman teollisuusmies Om Prakash Jindalin (1930–2005) kanssa tämän vaimon kuoltua. Avioliitto solmittiin 1970. Tässä vaiheessa Om Prakash Jindaliilla oli ensimmäisen vaimonsa, Savitrin siskon Vidya Devin välisestä avioliitosta kuusi lasta. O. P. ja Savitri saivat kolme yhteistä lasta. Om Prakash Jindal kuoli helikopterionnettomuudessa vuonna 2005. Tällöin hänen vuonna 1952 perustamansa teräs-, energia- ja kaivoskonsernin O. P. Jindal Groupin (muun muassa Jindal Steel & Power ja JWS Steel) omistus jaettiin. Perheen pojista (Naveen Jindal, Sajjan Jindal, Ratan Jindal, Prithviraj Jindal) kukin peri 20 prosentin omistusosuuden ja perheen matriarkalle tuli vastaava osuus. Yhtiön hallituksen johtoon nousi Savitri Jindal. ==Lähteet== ==Aiheesta muualla== *Forbes Billionaires: Massive gap between world’s richest woman Alice Walton and India’s Savitri Jindal (8.3.2018) (financialexpress.com) Luokka:Intialaiset miljardöörit Luokka:Intian kongressipuolueen poliitikot Luokka:Intialaiset liikemiehet Luokka:Intialaiset yritysjohtajat Luokka:Vuonna 1950 syntyneet Luokka:Elävät henkilöt
ATC-koodi A02

Anatomis-terapeuttis-kemiallisen lääkeluokituksen ryhmään A02 kuuluvat lääkkeet jakautuvat seuraavasti: == A02A, Antasidit == :A02AA Magnesiumyhdisteet ::A02AA01 Magnesiumkarbonaatti ::A02AA02 Magnesiumoksidi ::A02AA03 Magnesiumperoksidi ::A02AA04 Magnesiumhydroksidi ::A02AA05 Magnesiumsilikaatti ::A02AA10 Yhdistelmävalmisteet :A02AB Aluminiumyhdisteet ::A02AB01 Aluminiumoksidi ::A02AB02 Aluminiumhydroksidi ::A02AB03 Aluminiumfosfaatti ::A02AB04 Dihydroksialuminiumnatriumkarbonaatti ::A02AB05 Aluminiumasetoasetaatti ::A02AB06 Aloglutamoli ::A02AB07 Aluminiumglysinaatti ::A02AB10 Yhdistelmävalmisteet :A02AC Kalsiumyhdisteet :A02AD Aluminiumia, kalsiumia ja magnesiumia sisältävät yhdistelmävalmisteet :A02AF Antasideja ja kaasunmuodostusta vähentäviä lääkeaineita sisältävät yhdistelmävalmisteet :A02AG Spasmolyyttejä sisältävät antasidit :A02AH Natriumbikarbonaattia sisältävät antasidit :A02AX Muut antasidiyhdistelmävalmisteet ==A02B, Maha- ja pohjukaissuojahaavan sekä refluksitaudin hoitoon tarkoitetut valmisteet== :A02BA H2-reseptorisalpaajat :A02BB Prostaglandiinit :A02BC Protonipumpun estäjät :A02BD Helicobacter pylorin häätöön tarkoitetut yhdistelmäpakkaukset :A02BX Muut maha- ja pohjukaissuolihaavan sekä refluksitaudin hoitoon tarkoitetut valmisteet ==A02X Muut liikahappoisuuden hoitoon tarkoitetut valmisteet== ==Lähteet== Luokka:ATC-koodit
Teksafyriini

Teksafyriini on porfyriinijohdannaninen. Ne ovat Schiff emäksiä. Niitä on tutkittu syöpälääkkeinä. Nimensä yhdisteryhmä on saanut Teksasin lipusta. ==Lähteet== Luokka:Heterosykliset yhdisteet
Miriam Lichtheim

Miriam Lichtheim (3. toukokuuta 1914 Istanbul – 27. maaliskuuta 2004 Jerusalem) oli yhdysvaltalais-israelilainen muinaisegyptiläisten tekstien kääntäjä, jonka käännöksiä käytetään yhä laajasti. ==Elämäkerta== 1930-luvulla Lichtheim opiskeli Hans Jakob Polotskyn johdolla Jerusalemin heprealaisessa yliopistossa. Vuonna 1941 hän muutti Yhdysvaltoihin, missä hän suoritti filosofian tohtorin tutkinnon egyptologiasta Chicagon yliopistossa. Hän toimi yliopiston kirjastonhoitajana Yalen yliopistossa ja sitten Lähi-idän luennoitsijana Kalifornian yliopistossa Los Angelesissa, mitä virkaa hän piti eläköitymiseensä asti vuonna 1974. Vuonna 1982 hän palasi Israeliin, missä hän opetti heprealaisessa yliopistossa. Vuonna 1973 Lichtheim julkaisi ensimmäisen osan sarjaa Ancient Egyptian Literature ("Muinaisen Egyptin kirjallisuus", lyhenne AEL), joka sisälsi käännöksiä vanhan valtakunnan ja keskivaltakunnan aikaisista teksteistä. Vuonna 1976 ilmestynyt sarjan toinen osa sisälsi uuden valtakunnan aikaisia tekstejä, ja vuonna 1980 ilmestynyt kolmas osa käsitteli Egyptin ensimmäisen vuosituhannen eaa. aikaista kirjallisuutta. ==Teoksia== * Miriam Lichtheim & Elizabeth Stefanski, Coptic Ostraca from Medinet Habu, University of Chicago Oriental Institute Publications 1952. * Miriam Lichtheim, Ancient Egypt: A survey of current historiography, The American Historical Review 1963. * Miriam Lichtheim, Ancient Egyptian Literature, 3 osaa, The University of California Press 1973-1980. * Miriam Lichtheim, Late Egyptian Wisdom Literature in the International Context, Orbis Biblicus Et Orientalis 1983. * Miriam Lichtheim, Ancient Egyptian autobiographies chiefly of the Middle Kingdom: A study and an anthology, Orbis biblicus et orientalis 1988. * Miriam Lichtheim, Maat in Egyptian Autobiographies and Related Studies, Vandenhoeck & Ruprecht 1992. * Miriam Lichtheim, Moral Values in Ancient Egypt, Vandenhoeck & Ruprecht 1997. * Miriam Lichtheim, Telling it Briefly: A Memoir of My Life, University Press Fribourg 1999. Luokka:Israelilaiset tieteilijät Luokka:Yhdysvaltalaiset tieteilijät Luokka:Egyptologit Luokka:Vuonna 1914 syntyneet Luokka:Vuonna 2004 kuolleet
Tellervo Strömmer

thumb|Temppeliaukion kirkon alttaritekstiilejä. Martta Tellervo Strömmer (o.s. Mäkinen, 2. heinäkuuta 1926 Vanaja – 18. kesäkuuta 2017)Hämeenlinnan seurakuntayhtymä, Martta Tellervo Strömmer, Ahveniston hautausmaa, osasto 43, paikkanumero 2830, viitattu 2021-07-16 oli suomalainen tekstiilitaiteilija ja kuvataiteen opettaja.Wetterhoffin värikkäät vuodet osa 3. Eila Anttila, Fredrika Wetterhoffin säätiö. PDF. Sivut 31–32. Viitattu 5.4.2018.Wetterhoffin suunnittelijat. Fredrika Wetterhoffin säätiö. Viitattu 5.4.2018. Tellervo Strömmer tuli ylioppilaaksi Hämeenlinnan tyttölyseosta vuonna 1946 ja valmistui kuvaamataidonopettajaksi Taideteollisuuskeskuskoulusta vuonna 1949. Hän täydensi opintojaan piirustustaidon alalla ja suorittamalla useita approbatur‐arvosanoja Helsingin yliopistossa. Hän työskenteli opettajana Aitoon kotiteollisuuskeskikoulussa vuosina 1950–1952, Etelä‐Hämeen keskusammattikoulussa vuosina 1956–1958 ja Hämeenlinnan tyttölyseossa vuosina 1956–1959. Tellervo Strömmer tuli kuvaamataidon opettajaksi Fredrika Wetterhoffin Kotiteollisuusopistoon vuonna 1958. Hän toimi oppilaitoksen varajohtajana ja vararehtorina vuosina 1960–1975 sekä rehtorina vuodesta 1975 vuoteen 1981. Strömmer on tunnettu ryijyjen ja kirkkotekstiilitien suunnittelija. Hän suunnitteli 1970‐luvun loppupuolella tekstiilisarjoja moneen kirkkoon, näkyvimpänä niistä Temppeliaukion kirkon tekstiilit. Wetterhoffin värikkäät vuodet osa 2. Eila Anttila, Fredrika Wetterhoffin säätiö. PDF. Sivu 4. Viitattu 5.4.2018. Hän suunnitteli myös useita Wetterhoffin ryijymallistoon kuuluvia ryijyjä. ==Lähteet== Luokka:Suomalaiset tekstiilitaiteilijat Luokka:Vuonna 1926 syntyneet Luokka:Vuonna 2017 kuolleet Luokka:Kuvaamataidonopettajat
Barbara G. Adams

Barbara Georgina Adams, (19. helmikuuta 1945 Lontoo – 26. kesäkuuta 2002 Enfield (Lontoo)) oli merkittävä brittiläinen egyptologi ja esidynastisen Egyptin asiantuntija. Adams työskenteli useita vuosia Hierakonpoliissa eli Nekhenissä, missä hän oli yksi kaivausjohtajista. Ennen tätä hän työskenteli Petrie Museum of Egyptian Archaeologyssa Lontoossa ja osallistui arkeologisiin kaivaushankkeisiin eri puolilla Britanniaa. == Lähteet == Luokka:Brittiläiset egyptologit Luokka:Vuonna 1945 syntyneet Luokka:Vuonna 2002 kuolleet
Sven-Olov Sjödelius

Sven-Olov Sjödelius (13. kesäkuuta 1933 Svärta – 29. maaliskuuta 2018OS- hjälten från Nyköping har gått ur tiden ) oli ruotsalainen kilpameloja ja kaksinkertainen olympiavoittaja Rooman kisoista 1960 ja Tokion kisoista 1964. == Lähteet == == Aiheesta muualla == * Sven-Olov Sjödelius Ruotsin olympiakomitea Luokka:Ruotsalaiset melojat Luokka:Ruotsalaiset olympiavoittajat Luokka:Vuonna 1933 syntyneet Luokka:Vuonna 2018 kuolleet
Reimann

Reimann on muun muassa seuraavien henkilöiden sukunimi: *Aribert Reimann (1936–2024), saksalainen säveltäjä ja pianisti *Brigitte Reimann (1933–1973), saksalainen kirjailija *Georg Reimann (1570–1615), saksalainen retoriikan professori ja virsirunoilija *Hans Reimann (s. 1941), saksalainen kilpakävelijä *Renate Reimann-Haas (s. 1951), itävaltalais-saksalainen perijätär ja miljardööri *René Reimann (s. 1967), saksalainen vesipalloilija * Villem Reimann (1906–1992), virolainen säveltäjä * Villem Reimann, Villemdrillem (s. 2000), virolainen rap-artisti. == Katso myös == *Reiman
Bunita Marcus

Bunita Marcus (s. 5. toukokuuta 1952 Madison, Wisconsin) on yhdysvaltalainen modernin taidemusiikin säveltäjä.AllMusic.com: Bunita Marcus Hän on toiminut myös pianistina ja pedagogisissa tehtävissä. Hän opiskeli Morton Feldmanin johdolla New Yorkin osavaltionyliopistossa, Buffalossa. Kaksikon kerrotaan ystävystyneen, ja Feldman omisti sekä teokset Palais de Mari (pianolle, 1986) että For Bunita Marcus (pianolle, 1985) Marcusille.AllMusic.com: Morton Feldman: For Bunita Marcus, for solo piano Myöhemmin Marcus on kuitenkin avautunut väittämästään seksuaalisesta hyväksikäytöstä, josta syyttää Feldmania.The Telegraph: Does elite music teaching leave pupils open to abuse? == Lähteet == Luokka:Yhdysvaltalaiset säveltäjät Luokka:Vuonna 1952 syntyneet Luokka:Elävät henkilöt
Samuli Siltanen

Samuli Siltanen (s. 1970, Helsinki) on suomalainen matemaatikko, joka työskentelee Helsingin yliopiston teollisuusmatematiikan professorina. ==Koulutus ja ura== Siltanen valmistui diplomi-insinööriksi vuonna 1994 Teknillisestä korkeakoulusta (nykyään Aalto-yliopisto). Hän väitteli vuonna 1999 Teknillisessä korkeakoulussa professori Erkki Somersalon ohjauksessa väitöskirjalla Electrical impedance tomography and Faddeev Green's functions.S. Siltanen, Electrical impedance tomography and Faddeev Green's functions, Ann. Acad. Sci. Fenn. Math. Diss. 121, 1999, ISSN 1239-6303 Vuosina 1999-2002 hän työskenteli Instrumentarium Imagingilla tuotekehittäjänä lääketieteellisen röntgenkuvausteknologian parissa. Hän oli Japan Society for the Promotion of Science Postdoctoral Fellow -rahoituksella Gunman yliopistossa Japanissa 2002–2004. Hän työskenteli tuotekehittäjänä yrityksissä GE Healthcare ja PaloDEx vuosina 2004–2005. Siltanen aloitti matematiikan professorina vuonna 2006 Tampereen teknillisessä yliopistossa ja teollisuusmatematiikan professorina vuonna 2009 Helsingin yliopistossa. Hän on toiminut Suomen Inversioseuran hallituksen puheenjohtajana vuodesta 2011.https://www.fips.fi/ ==Tutkimus== Siltasen tutkimusala sovelletussa matematiikassa on käänteiset ongelmat eli inversio-ongelmat. Inversio- ongelmissa kuljetaan seurauksista syihin ja pyritään tulkitsemaan epäsuoria mittauksia. Esimerkiksi tietokonetomografiassa potilaasta otetaan röntgenkuvia eri suunnista ja käytetään matemaattista takaisinlaskentaa potilaan sisäisen kolmiulotteisen rakenteen selvittämiseen. Tässä tapauksessa "syy" on potilaan kolmiulotteinen rakenne ja "seuraus" kokoelma kaksiulotteisia röntgenkuvia potilaasta. Siltanen on julkaissut yhdessä Jennifer L. Muellerin kanssa tieteellisen monografian Linear and nonlinear inverse problems with practical applications (SIAM, 2012). == Tieteen yleistajuistamistoiminta == Siltasella on YouTubessa Samun tiedekanava, joka sisältää tiedeaiheisia videoita. Hän on julkaissut yhden yleistajuisen kirjan nimeltä Astu matematiikan maailmaan (Otava, 2019). == Palkinnot == * 2020 Suomen matemaattisen yhdistyksen Matematiikkapalkinto * 2018 J.V.Snellman -palkinto * 2015 Vuoden tiedekongressivaikuttajapalkinto == Lähteet == ==Aiheesta muualla== * Siltasen tutkimuskotisivu * Siltasen kotisivu Helsingin yliopistossa * Samun tiedekanava YouTubessa Luokka:Suomalaiset matemaatikot Luokka:Vuonna 1970 syntyneet Luokka:Elävät henkilöt
Najarra Townsend

Najarra Townsend (s. 5. joulukuuta 1989 Santa Barbara, Kalifornia) on yhdysvaltalainen näyttelijä. Hänet tunnetaan parhaiten trilleri elokuvista Contracted (2013) ja Contracted: Phase II (2015). Townsenden ensimmäisiä kokemuksia elokuva-alalta oli rooli kauhuelokuvassa Menace (2001). Hän esiintyi vuoden 2005 draamakomediassa Me and You and Everyone We Know, joka esitettiin saman vuoden Cannesin elokuvajuhlissa. Townsend on vieraillut myös muun muassa televisiosarjoissa Todistettavasti syyllinen, Big Time Rush, CSI: New York ja Criminal Minds – FBI-tutkijat. == Lähteet == == Aiheesta muualla == * * Najarra Townsend Instagram.comissa Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt
Barbara Schlick

Barbara Schlick (s. 21. heinäkuuta 1943 Würzburg) on saksalainen sopraano. Hän opiskeli Würzburgissa ja Essenissä; vielä tätä myöhemmin hän täydensi opintoja muiden muassa Rudolf Piernayn johdolla. Vuonna 1966 Schlick liittyi Adolf Scherbaumin barokkikokoonpanoon solistina ja alkoi laulaa eri puolilla Eurooppaa. Vuonna 1972 hän kiersi Pohjois-Amerikassa solistina Paul Kuentzin ja tämän kamariorkesterin kanssa.Bach-Cantatas.com: Barbara Schlick Schlick on erikoistunut barokin ja klassismin ajan taidemusiikkiin. Hän on levyttänyt muun muassa Georg Philipp Telemannin Ino-kantaatin, Johann Sebastian Bachin Johannes-passion, Matteus-passion, H-mollimessun ja Jouluoratorion. Muihin levytyksiin kuuluu René Jacobsin johtama Georg Friedrich Händelin Julius Caesar -oopperan tulkinta. Schlick on myös levyttänyt kontratenori Kai Wesselin kanssa Max Regerin lauluja ja duettoja. Schlick on opettanut Kölnissä ja Maastrichtissä. Hänen säännöllinen yhteistyökumppaninsa on ollut pianisti Elzbieta Kalvelage. == Lähteet == Luokka:Saksalaiset oopperalaulajat Luokka:Sopraanot Luokka:Vuonna 1943 syntyneet Luokka:Elävät henkilöt
Sarah Parcak

Sarah Helen Parcak on yhdysvaltalainen arkeologi ja egyptologi, joka on hyödyntänyt satelliittikuvia arkeologisten kohteiden etsimiseen Egyptissä, Roomassa ja muualla entisen Rooman valtakunnan alueella. Hän on antropologian professori University of Alabama at Birminghamissa. Hän on johtanut useita kartoitus- ja kaivaustutkimuksia Faijumissa, Siinailla ja Niilin suistossa yhdessä miehensä Greg Mumfordin kanssa. == Lähteet == Luokka:Yhdysvaltalaiset arkeologit Luokka:Egyptologit Luokka:Vuonna 1979 syntyneet Luokka:Elävät henkilöt
Bernarda Fink

Bernarda Fink (s. 29. elokuuta 1955 Buenos Aires) on argentiinalainen oopperalaulaja ja resitalisti, äänialaltaan mezzosopraano. Hän syntyi slovenialaisille vanhemmille Argentiinassa, jossa hän myös suoritti laulun ja pedagogiikan opintonsa. Vuonna 1985 hän voitti ensipalkinnon Nuevas Voces Liricas -kilpailussa ja muutti Eurooppaan, jossa hän on tehnyt yhteistyötä muiden muassa Wienin filharmonikkojen, Lontoon filharmonikkojen Ranskan kansallisorkesterin, Prahan sinfoniaorkesterin ja Academy of St. Martin in the Fieldsin kanssa.Bach-Cantatas.com: Bernarda Fink Fink on esiintynyt muun muassa Concertgebouwssa, Carnegie Hallissa ja Sydneyn oopperatalossa. Hänen ohjelmistoonsa ovat kuuluneet muuiden muassa oopperat La Cenerentola ja Così fan tutte sekä eräät Richard Wagnerin, Hector Berlioz'n, Gustav Mahlerin ja Antonín Dvořákin teokset. == Lähteet == Luokka:Argentiinalaiset oopperalaulajat Luokka:Mezzosopraanot Luokka:Vuonna 1955 syntyneet Luokka:Elävät henkilöt
Hausjärven kotiseutumuseo

Hausjärven kotiseutumuseo on vanhin Kanta-Hämeen kotiseutumuseoista. Se on perustettu vuonna 1949 ja avattu yleisölle 1950. Vuonna 1948 perustettu Hausjärven kotiseutuyhdistys sai vuonna 1853 rakennetun viljamakasiinin käyttöönsä ja kyläasiamiesten avulla esineitä kerättiin eri puolilta pitäjää. Museosuunnitelman laati Kustaa Vilkuna. Vuonna 1988 museo siirtyi Hausjärven kunnan omistukseen. Kotiseutumuseo sijaitsee Hausjärven kirkonkylällä keskiaikaisperäisen Vanhan Hämeentien varrella Hausjärven puukirkon vieressä. Tien toisella puolella on Hausjärvi-Seuran Kotiseututalo Koskela. Museon ylläpidosta ja esittelystä vastaa edelleen Hausjärvi-Seura. == Lähteet == == Aiheesta muualla == *Hausjärvi-seura ry Kotiseutumuseo Luokka:Hämeenlinnan museot Luokka:Suomen kotiseutumuseot Luokka:Hausjärvi Luokka:Suomen 1800-luvulla rakennetut rakennukset ja rakennelmat Luokka:Pitäjänmakasiinit
Trot

Trot on varhainen eteläkorealainen populaarimusiikin tyylilaji. Musiikkilaji on ollut pääasiallisesti vanhemman väestön suosiossa kunnes vuonna 2004 Jang Yoon-jeong julkaisi ensimmäisen studioalbuminsa. Musiikkia soitetaan myös muun muassa pohjoiskoreaan suunnatuilla FM-radiokanavilla. == Tunnettuja nykyisiä esittäjiä == * Jang Yoon-jeong * Hong Jin-young == Lähteet == Luokka:Etelä- Korean musiikki
Hong Jin-young

Hong Jin-young (, s. 9. elokuuta 1985) on eteläkorealainen laulaja ja esiintyjä, joka on tunnettu trot-musiikin esittäjä. Hän aloitti vuonna 2007 tyttöbändissä nimeltä SWAN, mutta ryhtyi soolouralle vuonna 2009. Hän esiintyy myös tosi-tv -ohjelmissa sekä draamasarjoissa. Hänen singlensä "Loves Me, Loves Me Not" on mukana elokuvan "Fabricated City" ääniraidalla ja nousi julkaisun yhteydessä listakärkeen. Hän oli mukana Sister's Slam Dunk -tosi-tv- ohjelman toisella tuotantokaudella. == Lähteet == == Aiheesta muualla == * * Virallinen YouTube-kanava Luokka:Eteläkorealaiset muusikot Luokka:Vuonna 1985 syntyneet Luokka:Elävät henkilöt
Sykloheksaanikarboksyylihappo

Sykloheksaanikarboksyylihappo (C7H12O2) eli heksahydrobentsoehappo on karboksyylihappoihin kuuluva orgaaninen yhdiste. Yhdistettä käytetään muiden kemikaalien valmistamiseen ja aromiaineena. Yhdiste toimii myös joidenkin eliöiden semiokemikaalina. == Ominaisuudet == Huoneenlämpötilassa sykloheksaanikarboksyylihappo on värittömiä kiteitä tai nestettä. Yhdiste liukenee hieman veteen ja hyvin moniin orgaanisiin liuottimiin, esimerkiksi etanoliin, kloroformiin ja petrolieetteriin.Takao Maki & Kazuo Takeda: Benzoic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 5.4.2018 Sykloheksaanikarboksyylihappo on muiden karboksyylihappojen tavoin heikko happo, ja sen pKa-arvo on 4,9. Kuumennettaessa sykloheksaanikarboksyylihappoa kuparisuolojen läsnä ollessa yli 200 °C:n lämpötilaan se hajoaa syklohekseeniksi ja sykloheksanoniksi. == Valmistus ja käyttö == Sykloheksaanikarboksyylihappoa valmistetaan vedyttämällä bentsoehappoa, ja katalyyttinä käytetään jalometalleja, kuten palladiumia 150–170 °C:n lämpötilassa.William B. Fisher & L. Crescentini: Caprolactam, Kirk-Othmer Encyclopedia of Chemical Technology, John Wiley & Sons, New York, 2015. Viitattu 5.4.2018 Sykloheksaanikarboksyylihappoa voidaan käyttää kaprolaktaamin valmistukseen sen ja nitrosyylirikkihapon välisellä reaktiolla. Sitä voidaan myös käyttää hyönteisten karkottamiseen tarkoitetuissa aineissa ja kumien vulkanoinnissa. Yhdisteellä on hedelmäinen maku, minkä vuoksi sitä käytetään aromiaineena muun muassa purukumissa. == Lähteet == == Aiheesta muualla == *Human Metabolome Database: Cyclohexanecarboxylic acid *Kyoto Encyclopedia of Genes and Genomes (KEGG): Cyclohexanecarboxylic acid *ChemBlink: Cyclohexanecarboxylic acid *Pherobase: Semiochemical - cyclohexylcarboxylic acid Luokka:Karboksyylihapot
Eurajoen Veikot

Eurajoen Veikot on vuonna 1932 perustettu urheiluseura Eurajoelta. Seuralla on nykyisin toimintaa yleisurheilussa, hiihdossa, pesäpallossa ja suunnistuksessa.http://www.eurajoenveikot.fi/yhteystiedot2/ Pesäpallojaoston edustusjoukkue pelaa kaudella 2018 Suomen kolmanneksi korkeimmalla sarjatasolla, Suomensarjassa.http://www.eurajoenveikot.fi/pesapallo2/ == Kotikenttä == Eurajoen Veikot pelaa maakuntasarjan pesäpallo-ottelunsa Eurajoen liikuntakeskuksessa sijaitsevalla pesäpallokentällä. Kentän hiekkatekonurmi valmistui syksyllä 2011. Kentän vihkiäisotteluna pelattiin 29. huhtikuuta 2012 naisten Superpesiksen paikallisottelu Porin Pesäkarhujen ja Rauman Lukon välillä.http://www.eurajoenveikot.fi/pesapallo2/pesapallostadion/hiekkatekonurmi- valmistui-syksyl/ == Joukkueet == Eurajoen Veikoissa on kaudella 2019, 6 joukkuetta: G-ikäiset, F-ikäiset, E-pojat, E-tytöt, D-pojat, sekä miesten maakuntasarjan joukkue. == Lähteet == Luokka:Vuonna 1932 perustetut urheiluseurat Luokka:Eurajoki Luokka:Suomalaiset urheilun yleisseurat Luokka:Pesäpalloseurat
Lisa Henni

Lisa Henni (s. 19. syyskuuta 1982 Östersund) on ruotsalainen näyttelijä. Hän teki debyyttinsä vuonna 2010 näyttelemällä naispääosaa kriitikoiden ylistämässä Rahalla saa -elokuvassa. Vuonna 2017 Henni näytteli poliisietsivä Sophie Borgia SVT:n rikoskomediamaisessa Fallet -sarjassa. == Filmografia == === Elokuvat === Vuosi Nimeke Rooli Lähde 2010 Rahalla saa Sophie 2010 Att Bli Med Barn Jonna 2012 Rahalla saa 2 Sophie 2013 Wither Ida 2013 Crimes of Passion Gabriella 2014 Remake Lisa === Televisio === Vuosi Nimeke Rooli Lähde 2014 Söder om Folkungagatan Cissi 2017 Fallet Sophie Borg 2018 Rig 45 Petra Rig 45 IMDb-sivustolla == Lähteet == == Aiheesta muualla == * Luokka:Vuonna 1982 syntyneet Luokka:Elävät henkilöt Luokka:Ruotsalaiset näyttelijät
Krishna Deva Raya

Krishna Deva Raya oli eteläintialaisen Vijayanagaran kuningaskunnan hallitsija vuosina 1509-1529. Hänestä tuli maan hallitsija veljensä Vira Narasimha Rayan jälkeen vuonna 1509. Krishna Deva Raya laajensi valtakuntaa sotatoimin ja hänen aikakaudellaan Vijayanagara oli suurimmillaan. Hänen aikanaan maahan saapuivat myös ensimmäiset eurooppalaiset kauppiaat. == Lähteet == Luokka:Intialaiset hallitsijat
Ruby da Cherry

Aristos Petrou (, s. 22. huhtikuuta 1990 New Orleans, Louisiana, Yhdysvallat), taiteilijanimi Ruby da Cherry on yhdysvaltalainen rap-artisti. Hän muodostaa serkkunsa $crimin kanssa $uicideboy$ nimeä kantavan rapduon. == Lähteet == Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat
Biseksuaalisuuden häivyttäminen

Biseksuaalisuuden häivyttäminen tai biseksuaalisuuden näkymättömäksi tekeminenhttps://www.kaleva.fi/pettajia-ja-piilohomoja-oululaistutkija-jenny- kang/3820294 tai biseksuaalisuuden mitätöiminen käsittelee taipumusta jättää huomiotta, poistaa, vääristää tai uudelleenselittää biseksuaalisuuden esiintymistä. Äärimuodossa biseksuaalisuuden häivyttäminen tarkoittaa biseksuaalisuuden olemassaolon kiistämistä. Biseksuaalisuuden häivyttäminen on yksi bifobian muoto. Sekä heteroseksuaalit että homoseksuaalit voivat pyrkiä häivyttämään biseksuaalisuutta. Yksi esimerkki biseksuaalisuuden häivyttämisestä on biseksuaalien kutsuminen homoseksuaaleiksi tai heteroseksuaaleiksi. Biseksuaalisuus on saanut kasvanutta huomiota osana HLBT- liikettä. Tutkimusten mukaan ihmisen läheisimmän sukulaisen, bonobon, edustajat ovat lähes kaikki biseksuaaleja. Tutkijan Kenji Yoshinon mukaan yksi syy häivyttämiseen on seksuaalisen suuntautumisen vakauttaminen. Vakauttamisen hyötynä on se, että yksilön suuntautumista ei kyseenalaisteta jatkuvasti, mikä taas saattaisi aiheuttaa yksilölle ahdistusta. On olemassa yleinen käsitys, jonka mukaan biseksuaalit eivät ole vielä vain päättäneet suuntautumistaan, ja että yksilön täytyy perustavanlaatuisesti olla joko hetero- tai homoseksuaali. Toinen Yoshinon nostama syy on se, että seksuaalisuuden pitäisi kohdistua tiettyyn sukupuoleen, ja biseksuaalisuus lieventää kohteen sukupuolen merkitystä. Kolmas syy Yoshinon mukaan on yksiavioisuus eli monogamia, joka edellyttää paria.Yoshino, Kenji (January 2000). "The Epistemic Contract of Bisexual Erasure" (PDF). Stanford Law Review. Stanford Law School. 52 (2): 353–461. doi:10.2307/1229482. JSTOR 1229482. Biseksuaalisuuden käsite on hetero- ja homoseksuaalisuuksiin verrattuna tuore. Biseksuaali tutkija Alfred Kinsey kuvasi ja mittasi biseksuaalisuutta 1950-luvulla ja kannatti näkemystä, jonka mukaan seksuaalisuus on jatkumo. Kinseyn asteikon keskipaikkeille putoavat ihmiset ovat Kinseyn mukaan enemmän tai vähemmän biseksuaalisia. Kinseyn ajatuksiin muut tutkijat reagoivat jopa kiistämällä biseksuaalisuuden olemassaolon. Muut tutkijat kävivät vastaan kolmella eri argumentilla: biseksuaalit ovat heteroseksuaaleja jotka ”vain tekevät kokeiluja”, biseksuaalit ovat ihmisiä jotka ovat pakotettuja yhdestä sukupuolesta koostuviin laitoksiin (luostarit, vankilat) ja niissä kanssakävivät seksuaalisesti vastahankaisesti ainoan saatavilla olevan sukupuolen kanssa, biseksuaalit ovat homoseksuaaleja jotka eivät halunneet homoseksuaalin leimaa ja siksi esittivät olevansa kiinnostuneita myös vastakkaisesta sukupuolesta. ==Katso myös== *Bi-curious *Latentti homoseksuaalisuus *Homofobia ==Lähteet== Luokka:Biseksuaalisuus
Kerstin Palm

Kerstin Ullasdotter Palm (s. 5. helmikuuta 1946 Malmö) on ruotsalainen miekkailija. Hän saavutti menestystä florettimiekkailussa. Palm oli ensimmäinen naisurheilija, joka osallistui seitsemiin olympialaisiin. Hänen ennätyksensä useimmissa olympialaisissa kilpailleena naisurheilijana rikottiin vuonna 2012. Ensimmäisen kerran hän osallistui Tokion olympialaisiin 1964. Viimeisiksi olympialaisiksi jäi Soulin olympialaiset 1988. Hänen paras sijoituksensa oli yksilökilpailun viides sija Meksikon olympialaissa. Hän voitti urallaan 44 Ruotsin mestaruutta, joista 23 aikuisten yksilökilpailuissa. ==Lähteet== Luokka:Ruotsalaiset miekkailijat Luokka:Vuonna 1946 syntyneet Luokka:Elävät henkilöt
Kalle S. Tanner

Kalle Tanner (s. 1981) on suomalainen keittiömestari. Hän voitti Vuoden kokki -kilpailun vuonna 2018 työskennellessään tuolloin siuntiolaisessa Villa Störsvikissa. Aikaisemmin hän on työskennellyt muun muassa Ravintola Sundmans Krogissa sekä G.W. Sundmanssilla. Tanner toimii Eero Vottosen kanssa valmentajana Bocuse d’Or -kilpailijalle Ismo Sipeläiselle kaudella 2018–2019. Hän oli mukana valmentajatiimissä myös aiemmalla kaudella. == Lähteet == Luokka:Suomalaiset kokit Luokka:Vuonna 1981 syntyneet Luokka:Elävät henkilöt
Kacey Bellamy

Kacey Bellamy (s. 22. huhtikuuta 1987 Westfield, Massachusetts) on yhdysvaltalainen jääkiekkoilija, joka pelaa puolustajana. Hän on voittanut olympialaisissa yhden kultamitalin ja kaksi hopeaa sekä MM-kilpailuissa kahdeksan kultaa ja yhden hopean. Seuratasolla hän on viimeksi edustanut CWHL- seura Calgary Infernoa. Bellamy on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Vancouverissa 2010 ja Sotšissa 2014. Hän on voittanut maailmanmestaruuden vuosina 2008, 2009, 2011, 2013, 2015, 2016, 2017 ja 2019 sekä saavuttanut MM-hopeaa vuonna 2012. MM- kilpailuissa 2017 ja olympialaisissa 2018 hän oli joukkueen varakapteeni. Bellamy edusti New Hampshiren yliopistoa vuosina 2005–2009, Boston Bladesia vuosina 2011–2015 sekä Boston Pridea vuodesta 2015 ennen siirtymistään Calgary Infernoon. == Lähteet == == Aiheesta muualla == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1987 syntyneet Luokka:Elävät henkilöt
Meghan Duggan

Meghan Duggan (s. 3. syyskuuta 1987 Danvers, Massachusetts) on yhdysvaltalainen jääkiekkoilija, joka pelaa puolustajana. Hän on voittanut olympialaisissa yhden kultamitalin ja kaksi hopeaa sekä MM-kilpailuissa seitsemän kultaa ja yhden hopean. Seuratasolla hän edustaa NWHL-seura Boston Pridea. Duggan on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Vancouverissa 2010 ja Sotšissa 2014. Vuosien 2014 ja 2018 kisoissa hän oli joukkueen kapteeni. Hän on voittanut maailmanmestaruuden vuosina 2008, 2009, 2011, 2013, 2015, 2016 ja 2017 sekä saavuttanut MM-hopeaa vuonna 2007. Duggan on edustanut Wisconsinin yliopistoa vuosina 2006–2009 ja 2010–2011, Boston Bladesia 2011–2015, Buffalo Beautsia 2015–2016 sekä Boston Pridea vuodesta 2016. Duggan avioitui kanadalaisen jääkiekkoilijan Gillian Appsin kanssa syyskuussa 2018. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1987 syntyneet Luokka:Elävät henkilöt
Kotkon ulkomuseoalue

Kotkon ulkomuseoalue sijaitsee 300 metrin päässä Hauhon kirkosta Kotkon luonnonsuojelualueen laidalla. Alueelle on 1960-luvun aikana siirretty 1700-luvulla rakennettu Halpparin talo Kaukkalan kylästä, 1800-luvulla rakennettu mäkitupalaisen aitta Tuittulasta, savusauna Torvoilan kylästä ja Pappilan hirsihyyskä. Alueella on myös omilla paikoillaan sijaitsevat, vuoden 1760 tienoilla rakennettu paririihi, Pappilan viljamakasiini ja riihilato. Riihessä on mm. viljan käsittelyyn liittyviä esineitä ja ladossa on vanhoja ajoneuvoja ja hevostyökaluja. Halpparin talo on varustettu esittämään 1900-luvun alun valistuneen ja kunnalliseen toimintaan osallistuneen talonpojan kotia. Rakennus on ajalleen tyypillinen paritupatyyppinen rakennus: siinä on veranta, porstua, pirtti, isännän kamari ja kaksi vieraskamaria. Pappiloista ja kartanoista saadut vaikutteet näkyvät kamarien tapettiseininä ja uuden tyylin huonekaluina, mutta tuvan tummuneet hirsiseinät, vedellä ja hiekalla aikoinaan valkoisiksi hangatut leveät lattialankut, sekä koruton kalusto kertovat vielä vanhemmista ajoista. Ulkomuseoalue on avoinna yleisölle kesäkuun puolivälistä heinäkuun loppuun. == Lähteet == Luokka:Hämeenlinnan museot Luokka:Suomen ulkoilmamuseot Luokka:Hauho Luokka:Suomen 1700-luvulla rakennetut rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Jennifer Larmore

Jennifer Larmore (s. 21. kesäkuuta 1958 Atlanta, Georgia, Yhdysvallat) on yhdysvaltalainen oopperalaulaja, äänialaltaan mezzosopraano. Hän opiskeli Westminster Choir Collegessa New Jerseyssä, ja hänen opettajiaan olivat Robert McIver, John Bullock ja Regina Resnik.Bach-Cantatas.com: Jennifer Larmore Larmorella on kattava ohjelmisto, joka ulottuu barokkirooleista ja bel cantosta romanttiseen ja nykyaikaiseen taidemusiikkiin. Hän aloitti uransa Nizzan oopperassa esiintymällä Wolfgang Amadeus Mozartin oopperan La clemenza di Tito esityksessä. Sittemmin Larmore on esiintynyt muiden muassa Metropolitan-oopperassa, La Scalassa, Pariisin oopperassa, Deutsche Operissa ja Covent Gardenissa. Teoksia, joissa hän on tulkinnut rooleja, ovat olleet muiden muassa Julius Caesar, Sevillan parturi, La Cenerentola, Italialainen Algeriassa ja Lulu. Oopperoiden lisäksi Larmore on esittänyt myös sinfonista ohjelmistoa. Larmore on voittanut useita palkintoja, kuten Gramophone- palkinnon ja Grammyn. Vuonna 2002 hänestä tehtiin Ordre des Arts et des Lettres'n Chevalier ansioistaan musiikin parissa. == Lähteet == Luokka:Yhdysvaltalaiset oopperalaulajat Luokka:Mezzosopraanot Luokka:Vuonna 1958 syntyneet Luokka:Elävät henkilöt
Moskovan offensiivi

Moskovan offensiivi (ven. Московская Hаступательная Oперация) oli toisessa maailmansodassa tärkein Neuvostoliiton talven 1941 vastahyökkäyksistä Saksan armeijaa vastaan itärintamalla. Hyökkäys alkoi 5. joulukuuta 1941, jolloin puna-armeijan Kalinin rintama ja Lännen rintama hyökkäsivät Moskovan edustalle edennyttä Saksan keskistä armeijaryhmää vastaan. Puna-armeijan vallattua takaisin Kalinin, Klinin ja Sławcznogorskin kaupungit Neuvostoliiton Lounaan rintaman joukot liittyivät hyökkäykseen vallaten Jelecin, Kaługa ja Naro- Fomińskin kaupungit. Saksan 2. panssariarmeija ajettiin pois Tulan kaupungin lähistöltä. Saksalaiset oli 7. tammikuuta 1942 mennessä ajettu Moskovan lähistöltä. ==Aiheesta muualla== *Феськов В.И.,Калашников К.А.,Голиков В.И.,Красная Армия в победах и поражениях 1941–1945 гг.,Томск 2001, c. 24–29. Luokka:Neuvostoliiton talvihyökkäys 1941–1942 Luokka:Moskovan historia
Vihavuoden myllymuseo

Vihavuoden myllymuseo on Hauho-seuran ylläpitämä esinemuseo Vihavuodessa Hauholla Hämeenlinnassa Kanta-Hämeessä. Ensimmäiset kirjalliset maininnat Hauhon Vihavuodessa sijaitsevasta, Sotjalan jakokunnalle kuuluvasta myllylaitoksesta, ovat vuodelta 1433. Kyseisessä asiakirjassa mainitaan myllyn olleen olemassa jo ikimuistoisista ajoista asti. Vihavuoden myllyä on hallinnut Rekolan myllärisuku vuodesta 1635 lähtien vuoteen 1938 asti. Tämän jälkeen mylly vuokrattiin ja se oli toiminnassa vuoteen 1958. Hauho-Seura sai haltuunsa lahkomyllyn, siihen kuuluvat rakennukset ja maa-alueen vuonna 1961 ja entisöi sen museoksi. Myllymuseon alueella on mylly, paraatipytinki ja myllypirtti. Nykyinen mylly on rakennettu osittain virran päälle. Se tehtiin vuonna 1895 palaneen myllyn tilalle. Myllyssä on sisäkalusto tallella, mutta vesiratas ja voimansiirtolaitteet puuttuvat. Myllärin perheen ja myllymiesten asuntona ollut pirtti on kunnostettu. Se on käytössä kyläläisten ja Hauho- Seuran tilaisuuksissa. Myllypirtin vieressä oleva ”paraatipytinki” oli tarkoitettu alun perin arvohenkilöiden majapaikaksi. Rakennukset toimivat nykyään myllärinelämää esittelevänä esinemuseona. Museo on avoinna kesäkuun puolivälistä heinäkuun loppuun. == Lähteet == == Aiheesta muualla == *Museovirasto: Vihavuoden mylly- ja sahayhdyskunta Luokka:Hämeenlinnan museot Luokka:Suomen kotiseutumuseot Luokka:Hauho
Seksuaalinen joustavuus

Seksuaalinen joustavuus (engl. sexual fluidity) tai joustava seksuaalisuus on selitysmalli, jonka mukaan ihmisen seksuaalisuus ei ole muuttumaton, vaan voi muuttua ihmisen elämän aikana. Joustava seksuaalisuus tarkoittaa, että henkilö voi elämänsä aikana osoittaa seksuaalista kiinnostuneisuutta useampaa sukupuolta kohtaan. Tiede ei ole päässyt yksimielisyyteen siitä kuinka joustavaa seksuaalisuus on. Yleisissä selitysmalleissa ihmisen seksuaalinen suuntautuminen on käsitetty pysyväksi ja muuttumattomaksi. ==Kuvaus== Varhaiset tutkimukset seksuaalisuudesta tehtiin miehillä Näyttelijä Gillian Andersonin mukaan hänen joustavaa seksuaalisuuttaan ei voi lokeroida. ==Joustava seksuaalisuus ja eheytysterapiat== Seksuaalisen joustavuuden mahdollisuus on kasvattanut kiinnostusta uudelleen eheytysterapioita kohtaan. Jos seksuaalisuus on joustavaa, eheytysterapioita kehittävät ja tarjoavat uskovat kykenevänsä muuttamaan ihmisen seksuaalisen suuntautumisen. Kiinnostusta eheytysterapioita kohtaan ajaa ajatus siitä että samaan sukupuoleen kohdistuva kiinnostus on moraalitonta. ==Katso myös== *Biseksuaalisuus *Latentti homoseksuaalisuus *Bi-curious *Biseksuaalisuuden häivyttäminen *Panseksuaalisuus ==Lähteet== ==Kirjallisuutta== *Diamond, Lisa M. Sexual Fluidity: Understanding Women's Love and Desire ==Aiheesta muualla== *Terve.fi: Mitä tarkoittaa joustava seksuaalisuus? *YouTube: Cornell University: Lisa Diamond on sexual fluidity of men and women *BBC: The invention of 'heterosexuality' Luokka:Seksologia Luokka:Biseksuaalisuus
Lamaštu

Lamaštu tai Lamashtu, sumeriksi Dimme, on Mesopotamian mytologiassa kauhistuttavin naispuolisista demoneista, taivaan jumala Anun (An) tytär. Lamaštu tappoi lapsia, joi ihmisten verta ja söi heidän lihaansa. Lamaštulla oli seitsemän nimeä, ja manauksissa häntä kutsuttiin seitsemäksi noidaksi. Lamaštu piinasi ihmisiä monin tavoin, häiritsi unta ja sai aikaan painajaisia, tuhosi kasvit, pilasi joet ja purot, kahlitsi miehet, aiheutti keskenmenoja ja toi taudit. Lamaštu kuvattiin usein amuleteissa leijonan- tai linnunpäisenä naishahmona. Hänellä on kummassakin kädessään kaksipäinen käärme, ja hän imetti toisella rinnallaan koiraa, toisella sikaa.Lurker 1987, s. 109 Juutalaisessa mytologiassa vastaavanlainen hahmo on Lilith. == Lähteet == * Lurker, Manfred : A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Demonit Luokka:Mesopotamialaisen mytologian olennot
Shafi Goldwasser

Shafrira Goldwasser on israelilais-yhdysvaltalainen tietojenkäsittelytieteilijä. Hän on tutkinut urallaan erityisesti kryptografiaa. == Elämä == Goldwasser syntyin israelilaisille vanhemmille New Yorkissa vuonna 1958. Hän kävi koulun Israelissa, mutta palasi Yhdysvaltoihin suorittamaan yliopisto-opintoja. Goldwasser opiskeli matematiikkaa Carnegie Mellon -yliopistossa, jossa hän kiinnostui ohjelmoinnista. Hän hakeutui opiskelemaan tietojenkäsittelytiedettä Kalifornian yliopistoon. Siellä hän tutstui Silvio Micaliin, jonka kanssa hän kehitti Goldwasser-Micali kryptosysteemin ja jonka kanssa hänet myöhemmin palkittiin Turing-palkinnolla. Valmistuttuaan Berkeleystä vuonna 1984, hän siirtyi postdoc-opiskelijaksi Massachusetts Institute of Technologyyn. Jatko-opintojensa jälkeen hän jatkoi MIT:ssä työntekijänä ja hänestä tuli MIT:n professori vuonna 1997. Vuodesta 1992 eteenpäin hän on toiminut myös Israelissa sijaitsevan Weizmann- instituutin tietojenkäsittelytieteen ja sovelletun matematiikan professorina. == Palkinnot == Goldwasserille on myönnetty Gödel-palkinto kahdesti. Ensimmäisen kerran hän sai sen vuonna 1993 yhdessä Silvio Micalin ja Charles Rackoff kanssa kirjoittamansa tutkimuksen perusteella. Toisen kerran palkinto myönnettiin hänelle vuonna 2001, jolloin hän sai sen yhdessä Uriel Feigen, Laszlo Lovászin, Shmuel Safran ja Mario Szegedy kanssa julkaisemansa tutkimuksen perusteella. Goldwasserille myönnettiin Turing-palkinto vuonna 2012 ja Grace Murray Hopper -palkinnon vuonna 1996. == Lähteet == Luokka:Yhdysvaltalaiset tietojenkäsittelytieteilijät Luokka:Massachusetts Institute of Technologyn professorit Luokka:Vuonna 1958 syntyneet Luokka:Elävät henkilöt Luokka:Turing-palkinnon saajat Luokka:Grace Murray Hopper -palkinnon saajat
Kate Bosse-Griffiths

Käte Bosse-Griffiths (16. kesäkuuta 1910 Wittenberg, Saksan keisarikunta – 4. huhtikuuta 1998 Swansea, Wales) oli saksalaissyntyinen egyptologi, joka ryhtyi muutettuaan Walesiin kymrinkieliseksi kirjailijaksi. == Lähteet == == Aiheesta muualla == * Luokka:Saksalaiset egyptologit Luokka:Vuonna 1910 syntyneet Luokka:Vuonna 1998 kuolleet
Brianna Decker

Brianna Decker (s. 13. toukokuuta 1991 Dousman, Wisconsin) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa yhden kulta- ja yhden hopeamitalin sekä MM-kilpailuissa kuusi kultaa ja kaksi hopeaa. Seuratasolla hän edustaa NWHL-seura Boston Pridea. Decker on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Sotšissa 2014. Hän on voittanut maailmanmestaruuden vuosina 2011, 2013, 2015, 2016, 2017 ja 2019 sekä saavuttanut MM-hopeaa vuonna 2012. MM-kilpailuissa 2017 hänet valittiin kisojen arvokkaimmaksi pelaajaksi ja parhaaksi hyökkääjäksi. MM-kilpailuissa 2013 ja 2015 hänet nimettiin kisojen tähdistökentälliseen. Hän oli joukkueen varakapteeni MM-kilpailuissa 2015 ja olympialaisissa 2018. Decker on edustanut Wisconsinin yliopistoa vuosina 2009–2013, Boston Bladesiä 2014–2015 sekä Boston Pridea vuodesta 2015. Hänet valittiin NWHL:n arvokkaimmaksi pelaajaksi 2016 ja 2017. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1991 syntyneet Luokka:Elävät henkilöt
Kendall Coyne Schofield

Kendall Coyne Schofield (o.s. Coyne, s. 25. toukokuuta 1992 Oak Lawn, Illinois) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa yhden kulta- ja yhden hopeamitalin sekä MM- kilpailuissa kuusi kultaa ja kaksi hopeaa. Seuratasolla hän edustaa Minnesota Whitecapsiä. Coyne on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Sotšissa 2014. Hän on voittanut maailmanmestaruuden vuosina 2011, 2013, 2015, 2016, 2017 ja 2019 sekä saavuttanut MM-hopeaa vuosina 2012 ja 2021. MM-kisoissa 2019 hänet nimettiin parhaaksi hyökkääjäksi ja tähdistökentällisen jäseneksi. Coyne on edustanut Northeastern Universityä vuosina 2011–2013 ja 2014–2016 sekä Minnesota Whitecapsiä vuodesta 2016. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1992 syntyneet Luokka:Elävät henkilöt
Emily Pfalzer

Emily Pfalzer (s. 14. kesäkuuta 1993 Getzville, New York) on yhdysvaltalainen jääkiekkoilija, joka pelaa puolustajana. Hän on voittanut olympialaisissa yhden kultamitalin sekä MM-kilpailuissa neljä kultaa. Seuratasolla hän edustaa NWHL-seura Buffalo Beautsia. Pfalzer on Yhdysvaltain maajoukkueessa voittanut olympiakultaa Pyeongchangissa 2018. Hän on voittanut maailmanmestaruuden vuosina 2015, 2016, 2017 ja 2019. Alle 18-vuotiaiden MM-kilpailuissa hän voitti kultaa vuonna 2011 ja hopeaa vuonna 2010. Pfalzer on edustanut Boston Collegea vuosina 2011–2015 sekä Buffalo Beautsia vuodesta 2015. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1993 syntyneet Luokka:Elävät henkilöt
Lee Stecklein

Lee Stecklein (s. 23. huhtikuuta 1994 Saint Paul, Minnesota) on yhdysvaltalainen jääkiekkoilija, joka pelaa puolustajana. Hän on voittanut olympialaisissa yhden kultamitalin ja kaksi hopeamitalia sekä MM-kilpailuissa viisi kultaa ja yhden hopean. Seuratasolla hän on edustanut Minnesotan yliopistoa vuosina 2012–2013 ja 2014–2017 sekä NWHL-seura Minnesota Whitecapsia kaudella 2018–2019. Stecklein on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Sotšissa 2014 ja Pekingissä 2022. Pyeongchangin turnauksessa hän pelasi joukkueestaan eniten, keskimäärin 22.17 minuuttia yhdessä ottelussa. Hän on voittanut maailmanmestaruuden vuosina 2013, 2015, 2016, 2017 ja 2019. Vuoden 2021 MM- kilpailuissa hän saavutti hopeaa ja hänet valittiin turnauksen parhaaksi puolustajaksi. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1994 syntyneet Luokka:Elävät henkilöt